**2-րդ կրթական հարթակ**

**30-րդ շաբաթ**

***Նախորդ դասի ստուգում/ծանոթություն։***

**Դասասկզբյան հարց ու պատասխան աշակերտների հետ**

**Դասը սկսել դպրոցի ուխտով։** *Աշակերտների հետ կարդալ ուխտի տեքստը, անհրաժեշտության դեպքում այն նորից մեկնաբանել։*

* **Գրականություն -** Կրկնել«Երեք ուրախություն» բանաստեղծությունը (էջ 37)

Աշակերտները պետք է կարողանան կարդալ դասանյութը և պատասխանել հետևյալ հարցերին

* Ինչի՞ մասին էր բանաստեղծությունը:
* Բնութագրիր երեք «ուրախություններից» յուրաքանչյուրին:
* Ուրիշ ի՞նչ «ուրախություններ» կան ձեր ընտանիքում:
* Կարո՞ղ ես ասել` ի՞նչ են այդ «ուրախությունները» միասին:
* **Ուղղագրություն** – Թելադրության միջոցով վերհիշել հետևյալ բառերի գրության ձևը՝ *կայտառ, հոգնած, ժպտուն*
* **Քերականություն -**  Թաքնված «ը» ունեցող բառերի տողադարձը։ Օրինակների ու հանձնարարությունների միջոցով ստուգել դասանյութի յուրացումը։
* **Բառագիտություն**-Բացատրել հետևյալ բառերի իմաստը․
  + *Կայտառ – աշխույժ, եռանդուն, ժիր*
  + *Խինդ – ուրախություն*
  + *Վառ – պայծառ, լուսավոր*

***Նոր դաս։***

* **Գրականություն – «Բառերի աշխարհում»** պատմությունը (էջ 38)
* **Բառագիտություն** – Թեմատիկ բառերի բացատրություններ
* **Ուղղագրություն** – *ուսուցչուհի, կարճ, կարևոր, Հովհաննես, շնորհակալություն, ցտեսություն* բառերի ուղղագրություն*,* բառաթելադրություն
* **Քերականություն** – «և» տառը տողադարձի ժամանակ
* **Մշակույթ** – **Հանելուկ**

***Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար.***

**Գրականություն –** «Բառերի աշխարհում» պատմությունը (էջ 38)։ Դասանյութը կարդալ ու քննարկել դասարանում հետևյալ հարցերով՝

* Ինչի՞ մասին էր պատմությունը:
* Ի՞նչ սովորեցիր բառերի մասին:
* Ե՞րբ պետք է գործածես «քաղաքավարի» բառերը:

**Բառագիտություն –** Բացատրել հետևյալ բառերի իմաստը․

* + Գրագետ – կարդալ-գրել իմացող
  + Խնդալ – ծիծաղել
  + Տրտում – տխուր

**Ուղղագրություն** – Սովորել`*ուսուցչուհի, կարճ, կարևոր, Հովհաննես, շնորհակալություն, ցտեսություն* բառերի ուղղագրությունը

**Քերականություն** –«և» տառը տողադարձի ժամանակ

Տողադարձի ժամանակ «և» տառը արտահայտվում է «ե վ» տառերով: Օրինակ, հա-րևան, հարե-վան

**Առաջադրանք։ Տողադարձել (վանկերով) հետևյալ բառերը։ Ուշադրություն դարձնել** **թաքնված «ը» տառին և «և» տառին**

* Պատշգամբ ————————
* Գրպան ————————
* Սևան ————————
* Հսկայական ————————
* Կարևոր –––––––––––––––
* Երևան ————————
* Հագնվել ————————
* Բարևել ––––——————

**Մշակույթ –** **Հանելուկ (էջ 39)**

Երեք հնչյուն, երեք տառ,

Երեք տառով` ծանոթ բառ:

Ձախից կարդաս` կլինի

Մի ընտանի կենդանի,

Իսկ թե աջից այն կարդաս,

Ծառի պտուղ կստանաս:

(Շուն)

**Հարցեր և առաջադրանքներ**

* Ինչի՞ մասին է հանելուկը:
* Անգիր սովորիր այն:

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահուն կարդալ գրականության և մշակույթի դասանյութերը, վերարտադրել սեփական խոսքերով, և պատասխանել դասավերջի հարցերին։
* Հասկանալ և կրկնել «և» տառը տողադարձի ժամանակ և բերել օրինակներ:
* Վերհիշել Այբուբենը:
* Մասնակցել խմբային աշխատանքներին։